Hekelwerk – toortsie.com
Junie 10, 2019 Junie 10, 2019 ~ Toortsie	~ 38 Kommentaar
Maart 29, 2019 Maart 29, 2019 ~ Toortsie	~ 19 Kommentaar
Kreatief in 2019
Desember 27, 2018 Desember 27, 2018 ~ Toortsie	~ 27 Kommentaar
So op die pendelpad bly ek met my handjies besig, behalwe as ek slapkoppie raak en ‘n slapie vang.
Tog kan ek min foto’s wys van my kreatiewe pogings van hierdie jaar.
Vroeg in die jaar het ek ‘n mus en serp gehekel vir die VLV se kompetisie. Ek het ongelukkig nie ‘n foto daarvan nie, ek het dit weggegee. Vir my was dit nogals mooi, grof gehekel met sulke knobbels in vir tekstuur. Die serp was ‘n sirkel, is dit ‘n snood?, of ‘n cowl?, lekker breed gehekel sodat dit mooi vol en warm om die nek moes wees. Die beoordelaar het nie daarvan gehou nie, te grof na haar sin, sy verkies dun wolle. Wel, smaak verskil. 😁
Ek het daarná ‘n trei gebrei vir my seun, die patroon was in ‘n breiboekie wat die Huisgenoot uitgegee het. Ewe mates geneem en presies volgens die patroon gebrei, maar die eindproduk het soos ‘n sak aan die man gehang! Wat ‘n teleurstelling! Op daardie oomblik kom die buurman daar verby en wen ‘n trui! 😁 Wel, hy is hoog in sy skik! Intussen het hy ook ‘n klomp gewig verloor en mag hy dalk ook binnekort verdrink daarin, maar tot dan, glo ek hy sal dit geniet.
Ek het ook ‘n toppie gehekel vir volgende jaar se VLV kompetisie, maar dit kan ek ongelukkig nog nie hier wys nie, dalk gee ek iemand idees! 😂 Ek het ernstig begin hekel, baie uitgetrek en oorgehekel, toe kom ek agter dat die dyelot van die verskillende bolletjies gare verskil! Ek moes dit wraggies oor hekel! Dis vir my baie mooi en as alles goed gaan, wys ek dit volgende jaar vir julle. Ek vermoed die beoordelaar mag weer voel dis te grof, maar smaak verskil mos maar, so kom ons kyk wat gebeur. Ek hekel in elk geval eintlik sommer net vir die lekker.
Wat kreatiewe skryfwerk aanbetref, het die Towerinne my aangespoor tot ver buite my grense, en dit was groot genot.
Ag, en dan bou ons mos, en dít het my behoorlik besig gehou en my ‘n hele nuwe ervaringswêreld geleer.
gelukkig herinner Una my toe aan die heel lekkerste projekkie van die jaar, die ‘coasters’ wat ek vir haar gehekel het. 😁
Desember 23, 2018 Desember 25, 2018 ~ Toortsie	~ 24 Kommentaar
Die VLV-uitdaging vir breiwerk is: Brei ‘n gilet.
Dit moet mouloos wees, heuplengte, 4 verskillende patroonsteke, wol nie dikker as dubbelbreidraad, as knope het, nie laer as borshoogte nie.
Hoe moeilik kan dit tog wees? Toortsie kan mos brei en daar is genoeg mooi patrone op die internet.
Eers kies Toortsie ‘n patroon wat nog uit die Middeleeue kom. Baie dienlike patroon. Klassiek. Genoeg patroonsteke. Wel, dit het knope tot onder, maar ek kan dit mos maar net verander.
Dis geskryf vir baie dik wol.
Somme word gemaak. Steke moet aansienlik vermeerder word. Die patroon is geskryf vir afsonderlike pante, en hulle vra vir minimum pante, gebruik eerder ‘n sirkelpen. Hoe moeilik kan dít tog wees?
Toortsie maak somme en nog somme. Sy brei en trek uit. Begin weer. Verander aan die patroon. Skryf neer in die boekie. Brei. Trek uit.
Tot op ‘n punt.
Trek alles uit.
Soek nuwe patroon op die internet. Kry mooi patroon. Wol steeds te dik. Aantal patroonsteke te min. Planne maak.
Brei. Oor brei. Uittrek.
En as jy op ‘n sirkelpen brei, is dit tog te lekker, een ry beteken die ry is klaar vir die voorpant, die agterpant, en nog ‘n voorpant. Maar trek jy ‘n ry uit, is dit ongelukkig ook vir ál die pante wat jy uittrek.
Uiteindelik kry Toortsie dit reg, die patroon word reg geplaas, alles lyk reg.
Die penne is beslis te dik, die breiwerk is slordig.
Ek kan nou nie onthou by poging nommer hoeveel ek nou al is nie, maar ek dink dit kan dalk nou werk.
Hierdie is een van die mislukte pogings:
Ons gaan daar kom, gee net kans! Elke poging is een nader aan die ware Jakob! Ek hoop dis betyds klaar! 😱
November 29, 2018 November 29, 2018 ~ Toortsie	~ 20 Kommentaar